CELEX: 62010CN0519
Language: et
Date: 2010-10-27 00:00:00
Title: Kohtuasi C-519/10: Eelotsusetaotlus, mille on esitanud Tribunale di Bari (Itaalia) 27. oktoobril 2010 — Giovanni Colapietro versus Ispettorato Centrale Repressioni Frodi

15.1.2011   
            
            
               ET
            
            
               Euroopa Liidu Teataja
            
            
               C 13/21
            
         Eelotsusetaotlus, mille on esitanud Tribunale di Bari (Itaalia) 27. oktoobril 2010 — Giovanni Colapietro versus Ispettorato Centrale Repressioni Frodi
   (Kohtuasi C-519/10)
   ()
   2011/C 13/40
   Kohtumenetluse keel: itaalia
   
      Eelotsusetaotluse esitanud kohus
   
   Tribunale di Bari
   
      Põhikohtuasja pooled
   
   
      Kaebuse esitaja: Giovanni Colapietro
   
      Vastustaja: Ispettorato Centrale Repressioni Frodi
   
      Eelotsuse küsimused
   
   Euroopa Kohtule, et viimane täpsustaks:
   
               1.
            
            
               määruse (EMÜ) 822/87 (1) ulatust ehk täpsemalt selle ruumilis-ajalist kohaldamisala ja selle „eesmärki” (ratio) karistamise seisukohast ning seda kõike seoses veiniaastaga 1993/94, mille kestel leidsid aset kohtuasja faktilised asjaolud;
            
         
               2.
            
            
               kas on õige, et eespool nimetatud määruse (EMÜ) nr 822/87 artikkel 39 viidi selle veiniaasta osas ellu 15. veebruari 1994. aasta määrusega (EMÜ) nr 343/94 (2) ja asendati sellega;
            
         
               3.
            
            
               kas 390 250 000 liiri, so praegu 201 547,30 euro (kahesaja ühe tuhande viiesaja neljakümne seitsme euro ja 30 sendi) suuruse trahvi kohaldamine selle eest, et kohustuslikule destilleerimisele jäeti veiniaastal 1993/94 toomata 7 084,87 hektoliitrit lauaveini — kogus, mis saadi toodetud sademega veini koguse põhjal, milleks on 15 155 (tootlikkusega 126 hl/ha veinide kohustuslikule destilleerimisele toomise määra 51,5 % põhjal, nagu on nähtud ette määruses (EMÜ) nr 610/94 (3)), on faktilisi asjaolusid arvestades ebaproportsionaalne ning kas sellega rikutakse karistuste õigluse põhimõtet, mida Euroopa Kohus ise on mitmeid kordi kinnitanud.
            
         
      (1)  EÜT L 84, lk 1.
   
      (2)  EÜT L 44, lk 9.
   
      (3)  EÜT L 77, lk 12.